b'\n_START_ARTICLE_\nIvan Samonigg\n_START_SECTION_\n\xc5\xbdivljenje\n_START_PARAGRAPH_\nIvan Samonigg se je rodil 20. decembra 1839 v \xc5\xa0o\xc5\xa1tanju, v takratnem Avstrijskem cesarstvu v trgovsko dru\xc5\xbeino, kasneje pa se je skupaj z dru\xc5\xbeino preselil v Gradec. 1859 se je udele\xc5\xbeil Avstrijsko-Italijanske vojne, 1866 je slu\xc5\xbeil kot oficir v Avstro-Pruski vojn, 1869 je bil kot stotnik poklican v vojno \xc5\xa1olo na Dunaj za u\xc4\x8ditelja operativne general\xc5\xa1tabne slu\xc5\xbebe, 1873 je bil preme\xc5\xa1\xc4\x8den kot major v Trst, kjer je od 17. pre\xc5\xa1el k 79. (li\xc4\x8danskemu) pe\xc5\xa1polku, 1876 je bil kot kot podpolkovnik poklican v generalni \xc5\xa1tab, napredoval 1880 za polkovnika in sodeloval 1881 ob prete\xc4\x8di vojni z Rusijo pri novem mobilizacijskem na\xc4\x8drtu in takratnih vojnih reformah. _NEWLINE_Kot generalni major in brigadir je deloval v Krakovu 1884, kasneje se je potegoval za ustanovitev nem\xc5\xa1kih \xc5\xa1ol za oficirske otroke po ve\xc4\x8djih garnizijah, \xc4\x8demur je bil vojni minister Bylandt naklonjen, \xc4\x8desar si pa  Taaffe ni upal spraviti pred dr\xc5\xbeavni zbor. Kot podmar\xc5\xa1al in divizionar v Olomucu  je bil 1893 poklican v vojno ministrstvo na Dunaj in 1895 imenovan za generalnega in\xc5\xa1pektorja vseh voja\xc5\xa1kih \xc5\xa1ol, kjer je sku\xc5\xa1al spraviti kadetnice na stopnjo civilnih srednjih \xc5\xa1ol in uvedel obvezno maturo. Ne ozirajo\xc4\x8d se na stare tradicije, je izvajal svoje reforme, odstavljal in preme\xc5\xa1\xc4\x8dal u\xc4\x8ditelje raznih voja\xc5\xa1kih \xc5\xa1ol, kar mu je nakopalo mnogo nasprotnikov. Na lastno pro\xc5\xa1njo je bil 1898 z naslovom feldcajgmojstra upokojen, \xc5\xbeivel v Gradcu in se ukvarjal z doma\xc4\x8do in krajevno zgodovino, 1909 pa se preselil v Baden pri Dunaju, kjer je umrl 12. januarja 1915.'